نادیہ جمیل

نادیہ جمیل  (پیدائش: 19 اکتوبر 1980ء) (انھیں نادیہ فضل جمیل کے نام سے بھی جانا جاتا ہے) ایک پاکستانی اداکارہ اور میزبان ہیں جو "بالو ماہی"، "بے حد" اور "دمسا" ڈراموں میں اداکاری کی وجہ سے مشہور ہیں،دمسا بچوں کی اسمگلنگ سے متعلق ایک کہانی ہے۔
 حالات زندگی 
نادیہ بہت صاف گو ہیں۔ انھوں نے ایک ٹوئٹ میں انکشاف کیا کہ وہ بچپن سے لے کر جوانی تک چار بار جنسی ہراسانی کا نشانہ بن چکی ہیں۔ پہلی بار محض 4 برس کی عمر میں نشانہ بنی تھیں۔ دوسری بار 9 برس، تیسری بار 17 اور چوتھی بار 18 برس کی عمر میں۔انھیں کم عمری میں جنسی ہراسانی کے غم سے نکلنے میں کئی سال لگے، وہ کافی وقت تک ڈپریشن، خوف، صدمے اور شدید عذاب میں مبتلا رہیں۔ جنسی ہراسانی کا نشانہ بننے کی وجہ سے وہ شرمندگی میں رہتی تھیں، انھیں کسی طرح کی خوشی سے کوئی سروکار نہیں تھا، وہ ایک درد کی کیفیت میں رہتی تھیں۔ 

مشکل حالات اور زندگی کا مقابلہ کیا اور شفا و راحت کی جانب آئیں، اب وہ آگے بڑھ رہی ہیں 

 ابتدائی حالات 
نادیہ 19 اکتوبر 1980 کو لندن میں پیدا ہوئی تھیں لیکن وہ نو سال کی عمر میں لاہور چلی گئیں۔

 تعلیم 
انھوں نے اپنی تعلیم کنوینٹ آف جیسس اینڈ مریم، لاہور سے کی۔ انھوں نے انگریزی ادب میں ماسٹر کی ڈگری حاصل کی۔
نادیہ نے امریکا کے ہیمپشائر کالج سے ڈراما اور تخلیقی تحریر میں بیچلر کیا۔ انھوں نے ایلگھینی کالج سے بھی تعلیم حاصل کی۔ انھوں نے لندن کے جی گلوب تھیٹر میں اپنی بین الاقوامی فیلوشپ بھی مکمل کی۔

 ازدواجی زندگی 
ان کی شادی، علی پرویز سے ہوئی ہے اور ان کے دو بیٹے راکے اور میر ولی ہیں۔اس کے علاوہ انھوں نے 6 بے سہارا بچوں کو گود بھی لیا ہے ۔ 

 کینسر 
اپریل 2020 میں، نادیہ کو چھاتی کے کینسر کی تشخیص ہوئی جس کی بعد ازاں کامیاب سرجری کی گئی۔
نادیہ نے ایک ویڈیو "الوداع" میں بھی کام کیا ہے جو کینسر سے متعلق آگاہی مہم کے بارے میں ہے۔
 پیشہ ورانہ زندگی 
نادیہ ایک پاکستانی اداکارہ ہیں اور گذشتہ دو دہائیوں سے اداکاری اور میزبانی کا کام کر رہی ہیں۔ انھوں نے اپنے کیریئر کا آغاز 1990 کی دہائی میں کیا تھا۔

 فلاحی خدمات 
نادیہ، سنجن نگر اسکول کی ایک ٹرسٹی ہیں، جو رضا کاظم کا مالی طور سے محروم لڑکیوں کے لیے اسکول ہے۔ انھوں نے الحمرا میں ان کے ساتھ تھیٹر کا منصوبہ پیش کیا۔ وہ گرلز رائزنگ کے سفیر کی حیثیت سے بھی کام کرتی ہیں، یہ منصوبہ جو لڑکیوں کی تعلیم کے بارے میں شعور اجاگر کرتا ہے۔ وہ تھیٹر اور ڈراما پڑھاتی ہیں اور آکسفورڈ یونیورسٹی پریس، ایچی سن، کڈز کیمپس جیسے انسٹی ٹیوٹ کے ساتھ چند پروجیکٹس پر کام کر رہی ہیں۔
نادیہ جمیل نے زمانے کے ستائے ہوئے چھ بچوں کو گود لے رکھا ہے، جن کی وہ بہت اچھی طرح سے پرورش کررہی ہیں، عمدہ تعلیم دلارہی ہیں.

نادیہ بچوں کے تحفظ اور لاوارث اور بے سہارا بچوں کی بحالی کی ہر کوشش میں پیش پیش رہتی ہیں۔ انھوں نے پنجاب چائلڈ پروٹیکشن بیورو میں این ایل پی ماسٹر ٹرینر کے طور پر کام کیا، بچوں کے خلاف بہت سے جرائم میں مجرموں کو سزا دلانے کے لیے سرگرم کردار ادا کیا. سنجن نگر اسکول کی ٹرسٹی بھی ہیں، جو رضا کاظم نے غریب لڑکیوں کو ایلیٹ اسکولوں جیسی تعلیم اور دوسری سہولیات دینے کے لیے قائم کیا ہے۔

 قابل ذکر کام 
 مجھے جینے دو 
 پتلی گھر 
 رات چلی ہے جھوم کے 
 دمسا (2019) 
 میری جان 
 در شہوار 
 بے حد
 میرے پاس پاس 
 بیوٹی پارلر (1997) 
 اور زندگی بدلتی ہے 
 لوریلی
 دھوپ چھاؤں 
 کالی شلوار (2007) 
 دا گھوسٹ 
 کہانیاں
 جانے انجانے
 دنیا نیوز پر "جاگو دنیا"
 بالو ماہی
 حوالہ جات 

زمرہ:بقید حیات شخصیات
زمرہ:پاکستانی اداکارائیں
زمرہ:پاکستانی خواتین
زمرہ:پاکستانی خواتین فنکار
زمرہ:پاکستانی ٹیلی ویژن اداکارائیں
زمرہ:لاہور کی اداکارائیں
زمرہ:لاہور متعلقہ فہرستیں
زمرہ:1980ء کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل